અધિકારીએ જણાવ્યું હતું કે કેરોસીનના માર્કેટ રેટ અને સબસિડી રેટના રૂ. ૧૦.૫૧નો તફાવત છે. અધિકારીએ જણાવ્યું હતું કે જ્યાં સુધી તમામ રેશનિંગની દુકાનને સબસિડીની ડાયરેક્ટ ટ્રાન્સફર વ્યવસ્થા સાથે સાંકળવામાં આવશે નહીં ત્યાં સુધી તેને બંધ કરવાનું સરળ રહેશે નહીં. કેરોસીનની સબસિડી બેન્ક ખાતામાં મોકલવાની વ્યવસ્થા માટે બેન્કોએ નવેસરથી કામગીરી કરવી પડશે અને આ માટે ખાસ ઇન્ફ્રાસ્ટ્રક્ચર ઊભું કરવું પડશે, પરંતુ હવે કેરોસીનનો ઉપયોગ ધીમેધીમે ઓછો થઇ રહ્યો છે અને ૩-૪ વર્ષમાં કેરોસીનનો ઉપયોગ સંપૂર્ણપણે બંધ થઇ જશે અને તેના પગલે કેરોસીન પરની સબસિડી પણ બંધ થઇ જશે. સપ્ટેમ્બર-૨૦૧૬થી ૩૧ જાન્યુઆરી-૨૦૧૭ સુધી કેન્દ્ર સરકાર દર ૧૫ દિવસે કેરોસીનની કિંમતમાં ૨૫ પૈસાનો વધારો કરી રહી છે.